CELEX: 32020D0905
Language: hu
Date: 2020-06-29 00:00:00
Title: A Tanács (KKBP) 2020/905 határozata (2020. június 29.) a gyalogsági aknák alkalmazásának, felhalmozásának, gyártásának és átadásának betiltásáról, valamint megsemmisítéséről szóló, 1997. évi egyezmény végrehajtását célzó maputói cselekvési terv végrehajtásának támogatásáról szóló (KKBP) 2017/1428 határozat módosításáról

30.6.2020   
               
               
                  HU
               
               
                  Az Európai Unió Hivatalos Lapja
               
               
                  L 207/35
               
            
         A TANÁCS (KKBP) 2020/905 HATÁROZATA
         (2020. június 29.)
         a gyalogsági aknák alkalmazásának, felhalmozásának, gyártásának és átadásának betiltásáról, valamint megsemmisítéséről szóló, 1997. évi egyezmény végrehajtását célzó maputói cselekvési terv végrehajtásának támogatásáról szóló (KKBP) 2017/1428 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. augusztus 4-én elfogadta a (KKBP) 2017/1428 határozatot (1), amely úgy rendelkezik, hogy az említett határozat 1. cikkében említett tevékenységeket a 3. cikkének (3) bekezdésében említett finanszírozási megállapodás megkötésének napjától számított 36 hónapon belül kell végrehajtani.
                  
               
                     (2)
                  
                  
                     A (KKBP) 2017/1428 határozat végrehajtó szerve, azaz a Humanitárius Aknamentesítéssel Foglalkozó Genfi Nemzetközi Központ által képviselt, a gyalogsági aknák alkalmazásának, felhalmozásának, gyártásának és átadásának betiltásáról, valamint megsemmisítéséről szóló egyezmény végrehajtását támogató egységgel (ISU) kötött finanszírozási megállapodást 2017. október 30-án írták alá, és az 2020. október 29-én hatályát veszti.
                  
               
                     (3)
                  
                  
                     Az ISU 2020. április 16-án a (KKBP) 2017/1428 határozat végrehajtási időszakának négy hónappal, 2021. február 28-ig történő, további költségek nélküli meghosszabbítását kérte a Covid19-világjárvány és a nemzetközi utazásra vonatkozó korlátozások miatt.
                  
               
                     (4)
                  
                  
                     A (KKBP) 2017/1428 határozat 1. cikkében említett tevékenységek 2021. február 28-ig történő folytatása nem jár pénzügyi forrásokat érintő következményekkel.
                  
               
                     (5)
                  
                  
                     A (KKBP) 2017/1428 határozatot ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2017/1428 határozat 5. cikke helyébe a következő szöveg lép:
            
               
                  „5. cikk
                  Ez a határozat az elfogadásának napján lép hatályba.
                  Ez a határozat 2021. február 28-ával hatályát veszti.”
               
            
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. június 29-én.
            
               
                  a Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  A Tanács (KKBP) 2017/1428 határozata (2017. augusztus 4.) a gyalogsági aknák alkalmazásának, felhalmozásának, gyártásának és átadásának betiltásáról, valamint megsemmisítéséről szóló, 1997. évi egyezmény végrehajtását célzó maputói cselekvési terv végrehajtásának támogatásáról (HL L 204., 2017.8.5., 101. o.).